**Årsrapport for Mandal Soul Children 2023**

Målsetning for arbeidet:

Lage et godt, kristent tilbud for sangglade gutter og jenter i aldersgruppen 5. Klasse og oppover som legger vekt på godt sosialt miljø, bra musikalsk opplæring på de unges premisser og godt åndelig miljø

Navn på lederne:

Marianne Lundevik Landsnes og Sissel Beate Frigstad er med som voksenledere. Dessverre sluttet Sissel Beate juni 23. En stor takk til henne for lang og tro tjeneste i koret.

I Høst var vi så heldige at vi hadde Synne Frigstad med som leder frem til hus skulle reise avsted med Mercy Ship rett før jul. Det var veldig bra. I tillegg drar vi med de som er soul Teens til å være hjelpeledere. (Fra 10.klasse og oppover) I vår var det 11 stykk, i høst er det 12

 Marianne Frivold er fortsatt dirigent, men vi prøver å utfordre de som har lyst av de eldste til å dirigere en sang eller flere.

Antall ledermøter: 3

Saker tatt opp:

Program for våren og høsten 2023. Turer. Sosialt og åndelig miljø. Teensarbeid. Rekruttering

Antall medlemmer:

Våren 2023-25 betalende medlemmer. Høsten 2023- 15 betalende medlemmer

Kort rapport fra arbeidet/høydepunkter:

Vi øver hver torsdag fra 18.45-20.30. 17 ganger i vår, og 16 i høst.

På programmet har det stått flere ting i år; gudstjenester i Norkirken Mandal, i Misjonssalen, julekonsert og julemesse. Ellers hadde vi konseret på UG i misjonssalen. Masse liv og trøkk der. (Både gøy og flaut 😉) Ellers har vi hatt tur til Vigmostadhytta i november, og vi har arrangert våre første Soul Church. (en i april, og 1 i november)Det var en veldig god opplevelse, og noe vi fikk veldig mye positiv tilbakemeldinger på. Så det gjentar vi.

Ca en øvelse i måneden har vi fortsatt øvelse med Soultime. Da øver vi mindre, og bruker resten av tida på andakt med Sissel Beate- og noe enkel mat å kose oss med. I høst har vi hatt Soul Time øvelser, men det har blitt andakt fra andaktsboka vår

Soulfredag er også noe vi fortsetter med. Julebord, sommerfest og ellers en helt vanlig fredag ifbm en helg vi allerede synger. Kormedlemmene er med og planlegger, og det er stor stas, og kveldene går så altfor fort. Vi hadde 3 slike kvelder i 2023. Sommeravslutning, Soulfredag i mars, og bowlingøvelse i september. Julebordet utsatte vi til nyttårbord

Soul Teens er Soul Children-konseptets kor og lederopplæring fra 10.klasse og oppover. Og vi er fortsatt så mange at vi har egne øvelser og opptredener. Men alle må være med i Children for å være med i Teens

Høsten 23 har vi vært 12 teens (11 i vår)og har sunget på take-off gudstjeneste i Norkirken Mandal, og på julekonserten i Norkirken Mandal i tillegg til alle opptredenene med Soul Children.Soul Church-gudstjenestene er det Teens som har hovedansvaret for.

Vi fortsetter med øvelser annenhver torsdag etter Children-øvelsen

Planer for neste arbeidsår.: bli et stadig bedre kor som tweensa får lyst til å bli med i når de hører oss synge, og som klarer å hjelpe de til å utvikle forholdet sitt til Jesus.

Reise på egen teens festival i Oslo til våren

Tenke nytt ifht Children og Teens. Pr nå er det for stor «strekk» i koret ifht alder. Størsteparten av medlemmene er fra 10.klasse og oppover, så de som er yngre føler seg for små, og noen faller av av den grunn. Fra høsten 24, tenker vi at vi må «Restarte» Soul Children, og bygge opp koret rundt den solide gruppa fra Kids som nå er gamle nok til å begynne i Children.

I tillegg fortsette med et eget Teens kor, så lenge vi har deltakere som ønsker det. Håpet er også å kunne engasjere noen av disse som ledere og dirigent osv i Children. Og at de skal ha enkelte fellesprosjekt. Stort bønneemne fremover!

Andre Bønneemner:

\*At alle som kommer innom koret blir sett og inkludert.

\*At vi kan peke på og fortelle om Jesus til oss selv og andre gjennom arbeidet og sangen.

\*At Mandal Soul Children er et attraktivt tilbud til tweens fra både kristne og ikke-kristne hjem, og kan være med å bryte ned terskelen til kristne sammenhenger og være med på å lede folk til Jesus.

\*At vi må være der Gud vil ha oss.

 Mandal 30.01.2023

 Marianne Frivold